Текста йукъара схьайазйе аффиксашца долу дерриг цӀердешнаш. Йа -зде муьлха аффиксаш йу церан:дош хуьйцу йа дош кхуллу
Кеп: хийцамаш – суффикс -м (дошкхуллу суффикс), аш (дош хуьйцу: дукхаллин терахьан суффикс)
ХӀетахь дуьйна вацара Солта-Ахьмад шена реза , шен кхетамехь баккхий хийцамаш хаалуш , амма кхин дарбанаш ца лелош сецира , меттахь висина ца хилчахьана тоьъна , Юкъ-кара корта а , дегӀ лазар а йочана хилале ши-кхо де хьалха хаалора кхунна хӀинца , кхуо шена , цхьанхьа юьртал араволуш , цунах кечам а бора , нах къайлах кхунах буьйлуш а болуш , кхетта малх а болуш , кхуо хӀун леладо , тӀе палаш а юьйхина , кога ихӀонан лекха эткаш а юьйхина , бохуш , ТӀаьхьо , кхуо и эрна лелош цахилар а хиъна , уьш а севцира , кхунах дага а буьйлуш цхьаберш , вуьш даго и хатта а ца буьтуш , Юьртахь массо а кхеттера хӀара хийцавелла хиларх , Уггар хьалха кхунна хаьара ша кхин вуй , шена цхьаъ хуьлуш дуй , Кхуо и Мутин Ӏинца жинаш хиларна тӀетуьдура , кхин хӀума а ца карадой ,

Схьайазйе текст. Цул тӀаьхьа йукъара схьадевлла цӀердешнаш бӀогӀамалгахь схьазде
Кеп: Нохчийчоьнан - нохчи
– Нохчийчоьнан массо а маьӀӀера гулделла ду вай . Нохчмахкахой бу вайна юкъахь , ламарой , теркахой . . . Вешан ярташкахь долу хьал хаьа вайна . ХӀоранна а шен кӀоштахь болчу нахах цӀена мила ву а , доьналле мила ву а хаьа . Беригге нах ца бовзахь а , шена тӀетовжа накъост ца харжалуш вуьсур вац цхьа а . Дог-ойла цӀена йолу нах мелла а алсам вовшахтоха хьовса деза вай . Царех бӀо бина , тӀама кӀел уьш кхийса дагахь ца боху аса и . ХӀан-хӀа . . . Вуьшта а , я шен могӀаршкахь а , я халкъалахь а , низам ца хӀоттаделлачу хӀокху Ӏедале , тӀом кхехка боьл-ча адаман дола а далур дац , я адам лардан ницкъ а кхочур бац . Ӏу воцу жа санна , дӀасауьдуш Ӏийр ду халкъ . Иштта хан тӀехӀоьттича , вешан ницкъ кхочу вошалла хӀокху халкъана дан декхар ду вай . . . Вайна накъостий оьшур бу , дуккха а накъостий . Уьш боцуш вай дуьсур дац , нагахь вешан гӀуллакхашца вай церан ойла ваьшна тӀеерзаяхь . . . Кхин цхьаъ а ду . ТӀеман хьалхара дур ма даьржжи , хӀораммо дадезарг билгалдаьккхина хила деза . Ша стенгахь хила веза а , хӀун дан деза а , накъосташца зӀе муха латто еза а хууш хила веза массо а . . . Ас хӀоттийна хӀара цхьа кехат ду , – аьлла , кисанара кехатийн туп схьаяьккхира Жандара . – Шуьга хӀоранга а дӀасалур ду хӀара . Деша а дешна , шаьш къобалдийриг а , шаьш резадоцург а хӀинццехь билгалдаккха деза аша . Цхьадерг тӀетоха шун а хир ду , цхьаъ массо а хӀуманна тӀекхиъна а ца волу . Шайна хетарг а алий , бертахь тӀеэцначу сацам тӀехь дӀасадохийта вай тховса . . .

Схьайазде цӀердешнаш. Билгалдаха уьш муьлхачу къамелан декъах кхолладелла. Билгабаккха дошкхолладаларан некъаш.
Кеп: сехье – сехьа (куцдош, е/ие суффиксан гӀоьнца)
белхало 
бехказло 
гергарло 
дакъазло 
йамартло 
мангалхо 
махкахо 
набахтахо 
некъахо 
некъе 
сехье 
тӀаьхье 

Муьлха шина цӀердашах, билгалдашах, терахьдашах, хандашах керла цӀердешнаш кхолларан масалш даладе.
